RBF ดีดแรง 6% โบรกแนะ “เก็งกำไร” ลุ้น Q1 ฟื้นตัวแกร่ง
RBF ดีดแรง 6% ราคาแตะ 16.50 บ. ด้วยมูลค่าซื้อขาย 136.12 ลบ. โบรกแนะ “เก็งกำไร” วางเป้า 18 บ. ลุ้นกำไรไตรมาส 1/65 ฟื้นตัวแกร่ง ส่วนทั้งปี 65 คาดยังเติบโตสูง 107%
RBF ดีดแรง 6% ราคาแตะ 16.50 บ. โบรกแนะ “เก็งกำไร” วางเป้า 18 บ. ลุ้นกำไรไตรมาส 1/65 ฟื้นตัวแกร่ง ส่วนทั้งปี 65 คาดยังเติบโตสูง 107%
16 มี.ค. 2565

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 15:17 อยู่ที่ 16.50 บาท บวก 1 บาท หรือ 6.45% สูงสุดที่ 16.60 บาท ต่ำสุดที่ 15.50 บาท ด้วยมูลค่าซื้อขาย 136.12 ล้านบาท

ทั้งนี้บล.ฟินันเซีย ไซรัส ระบุในบทวิเคราะห์ (2 มี.ค.2565) ระยะสั้นคาดกำไร RBF ไตรมาส 1/2565 จะกลับมาฟื้นตัวเมื่อเทียบจากไตรมาสก่อน และเมื่อเทียบจากปีก่อน หลังเริ่มทยอยปรับราคากับลูกค้า และมีการล็อคราคาวัตถุล่วงหน้าถึงกลางปี 2565 แต่หากสงครามรัสเซียยูเครนยังยืดเยื้ออาจทำให้ราคาแป้งสาลีสูงต่อเนื่อง และแรงกดดันด้านต้นทุนจะมากขึ้นในครึ่งหลังปี 2565 อย่างไรก็ดีผู้บริหารยังคงเป้ารายได้ (ไม่รวมกัญชง) ปี 2565 เติบโตมากขึ้น 10-15% เมื่อเทียบจากปีก่อน ภายหลังโควิดคลี่คลาย
ขณะที่บล.ฟินันเซีย ไซรัส เริ่มเห็น Downside ของธุรกิจกัญชงมาขึ้น จากพื้นที่ปลูกที่ได้รับอนุญาตช้ากว่าแผนปัจจุบัน 90 ไร่ เทียบกับเป้าของบล.ฟินันเซีย ไซรัส ที่ 400 ไร่ (และต้องปลูกปีละ 2 ครั้ง) รวมถึงยังต้องการประสบความสำเร็จของผลิตภัณฑ์ปลายน้ำช่วงไตรมาส 2/2565 ถึงไตรมาส 3/2565 ประกอบกับแนวโน้มราคาสารสกัลป์ปรับลงเร็วกว่าที่คาด จาก Yield ที่ดี และจูงใจให้ผู้ประกอบการพัฒนาผลิตภัณฑ์กัญชงมากขึ้น
ดังนั้นจึงปรับลดรายได้กัญชงปี 2565 ลงครึ่งหนึ่งเป็น 600 ล้านบาท 13% ของรายได้รวม และปรับลดกำไรปกติปี 2565 ลง 16% แต่ยังโตสูง 107% เมื่อเทียบจากปีก่อน จึงปรับลดราคาเป้าหมายเป็น 18 บาท จากเดิม 21 บาท (อิง PE เดิม 40 เท่า) มี Upside จำกัด แนะนำเก็งกำไร